Ahe

Ahe (iné názvy: Ahemaru, Omaru) je veľký atol v západnej časti súostrovia Tuamotu v rámci Francúzskej Polynézie. Najbližším susedom je atol Manihi ( smerom na východ) a Tahiti je  na juhozápad.

 Geografia atolu 
Jeho lagúnu obklopuje pás nepravidelne roztrúsených väčších aj menších ostrovčekov po útesovom prstenci. Na severne strane sa tiahne súvislý, takmer  dlhý pás súše s bohatou vegetáciou. Tú tvoria väčšinou kokosové palmy a iné menšie tropické stromy alebo kry. Do lagúny vedie jediný splavný vstup, široký zhruba  a označený námornými navigačnými bójami.

Z geologického hľadiska je to koralový atol na vrchole podmorskej sopky, ktorá je iba tesne pod hladinou. Tá má z oceánskeho dna na výšku  a jej vek sa odhaduje na 57,7 až 60,9 mil. rokov.Ahe Seamount podľa katalógu Seamount na earthref.org

 História 
Prvou písomnou zmienkou o návšteve atolu je od holandských cestovateľov Willema Schoutena a Jacoba Le Maireho z roku 1616.Tahiti et ses archipels od Pierre-Yves Toullelan,  Karthala, 1991, ISBN 2-86537-291-X, p.61. Atol pomenovali "Vliegen Eyland". Po nich to bol 11. decembra 1840 Charles Wilkes so svojou veľkou americkou expedíciou  z rokov 1838 – 1842.United States Exploring Expedition Atol nazval Peacock Island, po jednej z lodí expedície.- Charles Wilkes

V 19. storočí sa ostrov stal francúzskym územím.

Významnou miestnou osobnosťou je francúzsky námorník, dobrodruh a spisovateľ Bernard Moitessier, ktorý na atole žil od roku 1975. 
Jeho inšpiráciou bol Novozélanďan Tom Neale, ktorého osobne navštívil na atole Suwarrow a videl, ako tam žije sám a sebestačne. S partnerkou Ileanou Drăghiciovou sa preto usadil na južnej časti atolového prstenca, na opustenom ostrovčeku Poro Poro a začal pestovať ovocie a zeleninu. Podarilo sa mu dokázať, že aj v týchto odľahlých končinách je možná potravinová a existenčná sebestačnosť. Na ostrovčeku vybudoval cestu a infraštruktúru. V roku 1978 sa Bernard presťahoval na ostrov Moorea.

V súčasnosti je Poro Poro najhustejšie obývaným "motu" z celého atolu. Nachádza sa tu komunitné centrum Tenukupara s približne 200 obyvateľmi.

 Ekonomika 
Na atole žije viac ako 500 obyvateľov a týmto sa zaraďuje k najobývanejším atolom Francúzskej Polynézie. Ekonomika ostrova je postavená zväčša na pestovaní čiernych perál na miestnych perlových farmách. Menšou zložkou príjmu je turistika, potápanie a príjmy z produkcie kopry a rybolovu.

V roku 1997 bolo postavené letisko s  dlhou pristávacou dráhou.

Demografický vývoj obývania atolu:
 Rok 1977 1983 1988 1996 2002 2007 2012 Počet obyvateľov 109 142 162 377 441 561 552 Zdroj ISPF,ISPF, Sčítanie obyvateľstva  Sčítanie obyvateľstva

 Fauna 
Na atole sa vyskytuje endemický druh  Ptilope des Tuamotu (,  – atolový ovocný holub)''Review of the protected areas system in Oceania Arthur L. Dahl, IUCN Commission on National Parks and Protected Areas, United Nations Environment Programme, éd. IUCN, 1986, ISBN 9782880325091, p.202..

 Administratívne začlenenie 
Geograficky patrí atol Ahe k subskupine ostrovov kráľa Georga (, ) spoločne s atolmi Manihi, Takapoto, Takaroa a Tikei.

 Referencie 

 Pozri aj 
 Zoznam letísk vo Francúzskej Polynézii

 Externé odkazy 
Archív zoznamu atolov na OceanDots
Zoznam pôvodných názvov ostrovov Puamotu  
Biodiverzita polynézskych atolov 

 Zdroj 


Kategória:Atoly Tichého oceánu